钦定古今图书集成/明伦汇编/官常典/第332卷 > 陈寿
## 钦定古今图书集成/明伦汇编/官常典/第332卷 > 陈寿

按《明外史》本传：“寿，随人。洪武中，由乡举入太学，授户
部主事。永乐元年，选员外郎，出为山东参政。用夏原
吉荐，召为工部左侍郎。皇太子监国南京，寿日陈兵
民困，又乘间言左右干恩泽者多，恐累明德。太子深
纳之，尝目送之出，顾侍臣曰：‘侍郎中第一人也’。九年，
竟坐累死狱中。逾年，启殡如生。仁宗即位，赠工部尚”
书，谥“敏肃”；官其子瑺中书舍人，亦至工部侍郎。寿在
狱时，不能给朝夕，官属有馈之者，拒不受，其励志如
此。